pt en id ceb su de cy cy cy cy ast en pt cy cy cy cy cy ca en en en en pt pt cy en cy cy et cy nl cy cy cy cy cy cy de cy de cy de en cy cy cy cy cy cy cy en nl cy cy es jbo nb cy en cy en en
Gwyddoniaeth, Technoleg, Peirianneg a Mathemateg
Beth Ydym yn ei Gynnig
Pam bod Allan yn yr Awyr Agored?
Mae tir pob ysgol, a’i hardal leol, yn unigryw. Mae tîm Ysgolion Awyr Agored Sir Benfro ar gael i gynnig cyngor a chymorth wedi’u teilwra’n arbennig i ysgolion, ynghylch cael mynediad at safle addas i’w ddefnyddio’n rheolaidd a datblygu safle o’r fath. Gallem wneud hyn trwy drefnu ymweliad gan un o Barcmyn Parc Cenedlaethol Arfordir Penfro neu’n cydlynydd. Yn ychwanegol at hyn, rydym yn cynnal hyfforddiant rhad ac am ddim yn ymwneud â datblygu safle a gweithgareddau dysgu awyr agored sy’n gysylltiedig â Meysydd Dysgu.
Er mwyn dod yn Ysgol Awyr Agored effeithiol, gall fod yn ddefnyddiol i chi hunan-werthuso’ch sefyllfa a chreu cynllun gweithredu o flaenoriaethau ar gyfer datblygu’r ysgol gyfan. I gynorthwyo gyda hyn, rydym wedi datblygu offeryn hunan-werthuso Ysgolion Awyr Agored Sir Benfro.
Mae’n ddefnyddiol os oes un aelod o staff dynodedig sy’n bwynt cyswllt i dîm Ysgolion Awyr Agored Sir Benfro. Efallai mai’r Aseswr Ysgolion Iach, Eco-Sgolion neu Ysgolion Cynaliadwy fydd hwn/hon, ond nid bob tro. Fodd bynnag, gall fod yn unrhyw aelod brwdfrydig o staff addysgu.
Dod o Hyd i Safle
Mae gan lawer o ysgolion ardal o wair sy’n ‘gynfas gwag’. Gellir datblygu’r ardaloedd hyn, a’u hamrywiaethu, i gefnogi amrywiaeth o rywogaethau a chynefinoedd. Gellir cynnwys nodweddion arbennig, ar gyllideb fechan, i ddarparu cyfleoedd i blant gadw’n heini, ardaloedd myfyrio, cysgod, chwarae dychmygus a llawer iawn mwy.
Mae gan ysgolion eraill safleoedd gwych yn eu pentref y gellir eu cyrraedd yn ddiogel ac yn gyflym ar droed. Mae eraill yn cysylltu at rwydwaith o lwybrau cerdded a theithiau cylch byr, gan gynnig amrywiaeth o gyfleoedd dysgu. Byddai o gymorth cael map Arolwg Ordnans ar gyfer eich ardal chi. Yn aml, mae gan Barcmyn Parc Cenedlaethol Arfordir Penfro wybodaeth leol wych ynghyd â chysylltiadau gyda pherchnogion tir a ffermwyr lleol, a gallent eich helpu i ddod o hyd i safle addas i chi. Gallai rhai o’n partneriaid eraill, fel Darwin Experience, Cyngor Astudiaethau Maes, Farming and Countryside Education a’r Ymddiriedolaeth Genedlaethol, fod ar gael i ymweld â chi a’ch helpu gyda syniadau ac adnoddau ar gyfer safle o’ch dewis.
Mae iechyd a diogelwch, a diogelu, o’r pwysigrwydd pennaf wrth sefydlu diwylliant o ddysgu awyr agored yn eich ysgol. Gallwn gynnig cymorth ac arweiniad gyda chynnal asesiad risg ar gyfer y safle o’ch dewis. Porwch drwy’r rhestr wirio ganlynol am gyngor ar ddiogelwch.
Mae Awdurdod Gweithredol Iechyd a Diogelwch yn annog ‘risg wedi’i reoli mewn sefyllfa wedi’i reoli’
Rhestr Wirio Diogelwch yn y Coetir.pdf
Rhestr Wirio Diogelwch mewn Twyni Tywod.pdf
Rhestr Wirio Diogelwch ger Afonydd.pdf
Rhestr Wirio Diogelwch mewn Dolydd.pdf
Rhestr Wirio Diogelwch yn y Perthi.pdf
Rhestr Wirio Diogelwch ar y Traeth.pdf
Yng ngeiriau’r fforiwr enwog, Ranulph Fiennes “Nid oes y fath beth â thywydd gwael, dim ond dillad anaddas.” Yma yng Nghymru, rydym yn cael cryn dipyn o law, tywydd oer ac ambell belydryn o haul. Felly, bydd sicrhau bod gan ddisgyblion a staff esgidiau addas, a dillad cynnes a diddos, yn ehangu’ch cyfleoedd i fod allan yn yr awyr agored yn ddibendraw. Nid oes angen gwario llawer o arian i sicrhau bod gennych yr offer iawn i fod allan yn yr awyr agored ymhob math o dywydd, ac nid oes angen i hyn fod yn gymhleth. Cliciwch yma i ddarllen mwy am becyn sylfaenol, da, o offer.
Gwerthfawrogi Dysgu Awyr Agored
Rhan hanfodol o ddod yn ysgol awyr agored yw cael cymorth rhanddeiliaid amrywiol. Bydd cyfathrebu da, sy’n galluogi staff a rhieni i ddeall buddion dysgu awyr agored yn llwyr, yn gymorth i chi ddatblygu cyd-weledigaeth, ethos ac ymrwymiad. Yn y pendraw, bydd hyn yn sicrhau bod eich ysgol yn gallu dod yn ysgol awyr agored gref a llwyddiannus yn yr hirdymor.
Mae yna ddigonedd o syniadau ar gyfer gweithgareddau i’w gwneud mewn amgylchedd awyr agored, sy’n cwmpasu agweddau ar y Cwricwlwm Cenedlaethol. Rhowch glic ar ein hadran Adnoddau am syniadau, cynlluniau gwersi a dolenni cyswllt. Cofiwch, nid oes angen i bob sesiwn awyr agored gynnwys gweithgareddau sydd â chysylltiad uniongyrchol at yr amgylchedd awyr agored. Mae Ysgolion Awyr Agored Sir Benfro’n hybu dull o ‘feddwl yn wyrdd’, ac yn annog y cwestiwn awyr agored, pam lai?
Profwyd bod gan amser gwyrdd gymaint o effeithiau positif ac felly yn aml, os nad oes angen i chi ddefnyddio offer ‘dan do’ penodol, nid oes unrhyw reswm na all y plant wneud eu gwaith allan yn yr awyr agored. Er enghraifft, mae’r awyr agored yn lle gwych ar gyfer gwaith grŵp ar y cyd, darllen a gwneud gweithgareddau creadigol ar y cyd. Mae’r cyfleoedd yn ddibendraw!
Gadael Ymateb Diddymu ymateb
Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *
© 2018. Windflaw designed by Loft.Ocean.